Die aantal sitasies vir artikels en boeke verskaf 'n meetbare indikator van 'n individu se impak, sowel as 'n meting van hoe gereeld die individu se werk deur ander navorsers gebruik word. Sitaatmetings kan in die volgende databasisse gevind word:
'n Groot sitaatdatabasis wat slegs verslag doen oor die impak van items wat in hul databasis geïndekseer word.
Nog 'n groot sitaatdatabasis soortgelyk aan Web of Science, maar wat 'n effens verskillende groep sitasies indekseer.
Die h-indeks is in 2005 deur Professor Hirsch ontwikkel en ontwerp om 'n eenvoudige meting te wees wat die uitset van 'n individuele navorser kwantifiseer. Die h-indeks het slegs waarde wanneer dit met ander in dieselfde dissipline vergelyk word. Die drie databasisse wat hierbo genoem word, Web of Science, Scopus en Google Scholar, kan gebruik word om 'n outeur of 'n navorsingsgroep se h-indeks te bepaal.
Hierdie databasis word gebruik om 'n ranglys van tydskrifte in 'n spesifieke onderwerpsveld te bekom of om 'n individuele tydskrif se impak of rangorde na te gaan.
Word gebruik om 'n lys tydskrifte per onderwerpsveld te trek wat volgens hul H5-indeks gerangskik is.
Skep jou ORCID iD en koppel dit met jou Universiteit Stellenbosch identiteit hier. Indien jy reeds 'n ORCID iD het, teken in en koppel jou iD met jou US identiteit.
Die volgende produkte fokus spesifiek op navorsing. Indien jy 'n profiel hier skep en in stand hou, maak jy ander navorsers meer bewus van jou navorsing en kan jy die impak van jou werk op die navorsingsgemeenskap sien: ORCID, Kudos, figshare, ImpactStory.
Twitter is baie gewild by navorsers om nuwe publikasies, opinies oor spesifieke navorsing en nog meer te deel. 'n Facebook​ profiel kan ook gebruik word om inligting oor jou navorsing te deel.
Dit is nuttig om 'n gedetailleerde webblad vir 'n navorsingsgroep of departement te hê, maar belangrik dat dit gereeld opgedateer word met jou onlangse publikasies en navorsingsonderwerpe. Dit mag ook nuttig wees om 'n blog vir jou navorsingsgroep te begin waar jy enige inligting oor jou navorsingsgroep en hul navorsing kan deel.